Opdatering klokken 16.10 DSB oplyser klokken 16, at togdriften så småt genoptages efter at have været indstillet i flere timer.

Ifølge DSB bliver der ikke indsat togbusser, da broen også er lukket for biltrafik. Tidshorisonten er endnu ukendt.

Mens broen var lukket for biltrafik i begge retninger i over en time mellem klokken 13 og 14.20, var togdriften mellem Danmark og Sverige også indstillet i flere timer.

- Øresundsbroens vejtrafik er lukket i begge retninger på grund af hårde vindstød, oplyste selskabet bag Øresundsbroen på Twitter kort efter klokken 13.

Omkring samtidig blev togtrafikken over broen indstillet og først genoptaget klokken 16.

På Øresundsbroens hjemmeside fremgår det, at broen blev lukket for trafik klokken 13.08.

Klokken 14.19 oplyser selskabet, at broen igen er åben for trafik.

- Lejlighedsvis har der været vind over stormstyrke i kombination med sidevind, og af sikkerhedsmæssige årsager blev broen lukket, skriver Øreundsbroen på Twitter og fortsætter:

Fraråder fortsat vindfølsomme køretøjer

- Vi fraråder dog stadig vindfølsom kørsel. Tak for din tålmodighed, skriver Øresundsbroen videre.

Læs også Varsling om voldsomt vejr: Risiko for vindstød af stormstyrke

Tidligere søndag frarådede Vejdirektoratet vindfølsomme køretøjer at krydse Øresundsbroen.

Et par timer senere blev dette dog udviddet, så alle køretøjer blev forment at krydse broen.

DMI, Danmarks Meteorologiske Institut, har udsendt et varsel om risiko for voldsomt vejr, der søndag mellem klokken 13 og 20 kan ramme flere steder i landet, herunder tre nordsjællandske kommuner.

Her varsles der om risiko for stormende kuling med vindstyrke på 20-22 meter i sekunder, og med vindstød af stormstyrke 25-28 meter i sekundet.

Sådanne vindstød kan medføre, at tagsten blæser ned, store grene knækker, træer kan vælte og spærre tog- og vejstrækninger.

- Vinden forventes at aftage inden midnat, meddelte Vejdirektoratet på Twitter i forbindelse med, at de frarådede vindfølsomme køretøjer at krydse Øresundsbroen.